
ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1064 


6 Δεκεμβρίου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης ακινήτων για την 
κατασκευή του έργου «Λιμνοδεξαμενή Χαυγά», 
Οροπεδίου Λασιθίου . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μεταφοράς συντελεστή δόμησης από ακίνητο 
που βρίσκεται εντός του εγκεκριμένου ρυμοτομικού 
σχεδίου του Δήμου Κηφισιάς (Ν. Αττικής) στην οδό 
Δεληγιάννη αρ. 11 και στο οποίο υπάρχει κτίσμα χα¬ 
ρακτηρισμένο ως διατηρητέο (ΦΕΚ 180Δ/82) ... 2 

Έγκριση μεταφοράς συντελεστή δόμησης από ακίνητο 
που βρίσκεται εντός του εγκεκριμένου ρυμοτομικού 
σχεδίου του Δήμου Χαλανδρίου Ν. Αττικής στο Ο.Τ. 
136 και επί των οδών Αγίου Γεωργίου και Αισχύλου . 3 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω προσκύρωσης και 
ρυμοτομίας στην Αγ. Παρασκευή Αττικής. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1131 (1) 

Κήρυξη αναγκαστικής απαλλοτρίωσης ακινήτων για την 
κατασκευή του έργου «Λιμνοδεξαμενή Χαυγά», Ορο¬ 
πεδίου Λασιθίου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΛΑΣΙΘΙΟΥ 
Έχοντας υπόψη: 

1) Τις διατάξεις του Ν. 3200/55 «Περί διοικητικής απο- 
κεντρώσεως» σε συνδυασμό με τις διατάξεις του Ν.Δ. 
532/70 «Περί συμπληρώσεως των διατάξεων περί διοικη¬ 
τικής αποκεντρώσεως». 

2} Τις διατάξεις του 797/71 «Περί αναγκαστικών απαλ¬ 
λοτριώσεων» σε συνδυασμό με το άρθρ. 1 παρ. (7ε) του 


Π.Δ. 347/86 μεταβίβαση αρμοδιοτήτων από τον Υπουργό 
Γεωργίας προς τον Νομάρχη για θέματα αναγκαστικής 
απαλλοτρίωσης». 

3) Τις διατάξεις του άρθρ. 33 παρ. 1 του Ν.Δ. 3881/ 
1958 «Περί έργων εγγείων Βελτιώσεων» ως και το άρθρ. 
34 του Ν. 2040/92 (ΦΕΚ 70/Α/92). 

4) Τον Ν. 2218/94, 2240/95 και 2307/95 «Περί λει¬ 
τουργίας Ν.Α., Τ.Α, και της περιφέρειας. 

5) Την απόφαση του Υπουργείου Γεωργίας αριθμ. Δ, 
Α204/12.9.95 «Μελέτη περιβαλλοντικών επιπτώσεων της 
Λιμνοδεξαμενής «Χαυγά» Ν. Λασιθίου. 

6) Το έγγραφο της VII Περ/κής Δ/νσης Εγγείων Βελτιώ¬ 
σεων αριθμ. 3264/8.11.95, που μας προτείνει την απαλ¬ 
λοτρίωση, αποφασίζουμε: 

Κηρύσσουμε την αναγκαστική απαλ/ση ακινήτων για 
λόγους δημόσιας ωφέλειας και ειδικότερα για την κατα¬ 
σκευή του έργου «Λιμνοδεξαμενή Χαυγά» Οροπεδίου Λα¬ 
σιθίου για την αντιμετώπιση της λειψυδρίας έκτασης συ¬ 
νολικού εμβαδού 10.979,47 μ2 με τα επικείμενό της, 
όπως η έκταση τούτη απεικονίζεται στο με κλίμακα 
1:1000 και με αριθμούς σχεδίων 1 και 2 κτηματολογικό 
διάγραμμα και τον κτηματολογικό πίνακα της VII Περ/κής 
Δ/νσης Εγγείων Βελτιώσεων, που έχουν συνταχθεί αμφό- 
τερα από τον Ευάγγελο Τσαγκατάκη πολιτικό υπομηχα¬ 
νικό και θεωρήθηκαν από τον Προϊστάμενο του τμήματος 
Τ.Μ.Κ. της VII Περ/κής Δ/νσης Εγγείων Βελτιώσεων Γε¬ 
ώργιο Κανδεράκη. 

Η απαλλοτρίωση κηρύσσεται υπέρ του Δημοσίου και σε 
βάρος των πιστώσεων Π.Δ.Ε. (ΣΑΕ 081/2 με Κ.Α. έργου 
9181532). 

Επί της απαλλοτριούμενης έκτασης δικαιώματα κυριό¬ 
τητας προβάλουν οι: 1) Βιδάκη Αθηνά. 2) Σακελλάρης Εμ- 
μαν. 3) Πεπόνης Εμμαν. κλπ. 

Η απαλλοτρίωση τούτη κηρύσσεται ως κατεπείγουσα, 
λόγω περαίωσης του προγράμματος εκτέλεσης του έρ¬ 
γου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος. 14 Νοεμβρίου 1995 

Ο Περιφερειακός Διευθυντής 
ΓΙΩΡΓΟΣ ΒΑΣΙΛΕΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 38911 (2) 

Έγκριση μεταφοράς συντελεστή δόμησης από ακίνητο 
που βρίσκεται εντός του εγκεκριμένου ρυμοτομικού 
σχεδίου του Δήμου Κηφισιάς (Ν. Αττικής) στην οδό Δε- 
ληγιάννηαρ. 11 και στο οποίο υπάρχει χτίσμα χαρακτη¬ 
ρισμένο ως διατηρητέο (ΦΕΚ 180Δ/82). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντε¬ 
λεστή δόμησης και άλλες διατάξεις» (Α' 69) και ειδικότερα 
τα άρθρα 2, 3 (ενότητα Α παρ. Ια), 6, 7 (παρ. 1,2Α), 8, 9 
και 21 (παρ. 4). 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

3. Τις με αρ. πρωτ. 33508/18.5.95, 34609/16.6.95, 
38911/27.9.95, αιτήσεις Αλεξάνδρου Ρωμάνου. 

4. Την από Μαίου 1995 τεχνική μελέτη για το βαρυνό- 
μενο ακίνητο της αρχιτέκτοντος μηχανικού Αικατερίνης 
Σπυροπούλου. 

5. Το υπ' αρ. 66828/5110/13.6.95 έγγραφο της Δ/ 
νσης πολεοδ. Σχεδιασμού. 

6. Την από 31.8.1995 έκθεση ελέγχου τίτλων για το βα- 
ρυνόμενο ακίνητο του Δικηγόρου Αθηνών Ανδρέα Τρικάρ- 
δου. 

7. Τη με αρ. 7051/20.9.95 πράξη συναίνεσης ενώπιον 
της Συμβολαιογράφου Αθηνών Βασιλικής Γ. Μιχαλοπού- 
λου. 

8. Τη με αρ. 331/32/24.8.95 θετική γνωμοδότηση του 
Κεντρικού Συμβουλίου Χωροτξίας, Οικισμού και Περιβάλ¬ 
λοντος, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από το 
βαρυνόμενο - διατηρητέο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου Κηφι¬ 
σιάς (Ν. Αττικής) στην οδό Δεληγιάννη, αρ. 11, και στο 
οποίο υπάρχει κτίριο χαρακτηρισμένο ως διατηρητέο με το 
από 12.2.82 (ΦΕΚ 180Δ) Διάταγμα ΥΠΕΧΩΔΕ όπως το 
βαρυνόμενο αυτό ακίνητο φαίνεται περικλειόμενο με τα 
στοιχεία ΑΒΓΔΕΖΗΘ1ΚΑ στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊ¬ 


στάμενο της Δ/νσης Τοπογραφικών Εφαρμογών με την 
38911/1995 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

Τα ειδικότερα στοιχεία του βαρυνομένου ακινήτου και 
της μεταφοράς συντελεστή δόμησης είναι: 

α. Συνολική επιφάνεια ακινήτου Ε (οικ.) = 2594,54 τ.μ. 

β. Όροι δόμησης της περιοχής που βρίσκεται το βαρυ¬ 
νόμενο ακίνητο σύμφωνα με το από 15.6.95 έγγραφο της 
πολεοδομίας Δήμου Κηφισιάς. 

I. Συντελεστής δόμησης (2000 χ 0,6 + 594,54 χ 0,4)/ 
2594,54 = 0,55417 μέγιστη δομήσιμη επιφάνεια 2594,54 
χ 0,55417= 1437,82 τ.μ. 

II. Ποσοστό επιτρεπόμενης κάλυψης 40% ήτοι μέγιστη 
κάλυψη ισογείου 2594,54 χ 40% = 1037,82 τ.μ. 

γ. Σύνολο δομήσιμων επιφανειών που μπορούν να πραγ¬ 
ματοποιηθούν στο βαρυνόμενο ακίνητο: 2594 χ 0,55417 
= 1437,82 τ.μ. 

δ. Σύνολο υφισταμένων δομήσιμων επιφανειών: 765,30 
τ.μ. εκ των οποίων 382,02 στο ισόγειο και 382,28 σε ορό¬ 
φους. 

ε. Μεταφερόμενη δομήσιμη επιφάνεια 1437,82 - 
765,30 = 672,52 τ.μ. εκ των οποίων από το ισάγειο 
1037,82 - 393,06 (δόμηση και ημιυπαΐθριος χώρος) = 
644,76 τ.μ. και από ορόφους 672,52 - 644,76 = 27,76 
τ.μ. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο του άρ¬ 
θρου 1 υπέρ 1) του έχοντος δικαίωμα επικαρπίας σε αυτό, 
Αλεξάνδρου Ρωμάνου κατά ποσοστό 100% και για επιφά¬ 
νεια 644,76 τ.μ. από ισόγειο και 27,76 τ.μ. από ορόφους 
και 

2) Την ψιλή κυριότητα του αυτού ακινήτου έχουν τα τέ¬ 
κνα του: α) Βιργινία, σύζυγος Παύλου Βασδέκη και Ιωάν¬ 
νης Ρωμάνος του Αλεξ. 

Άρθρο 3 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Νοεμβρίου 1995 

Ο ΥΠΟΥΡΓΟΣ 

ΚΩΣΤΑ! ΛΑΛΙΩΤΗΣ 

Αριθ. 39948 {3) 

Έγκριση μεταφοράς συντελεστή δόμησης από ακίνητο 
που βρίσκεται εντός του εγκεκριμένου ρυμοτομικού 
σχεδίου του Δήμου Χαλανδρίου Ν. Αττικής στο Ο.Τ. 
136 και επί των οδών Αγίου Γεωργίου και Αισχύλου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/95 «Μεταφορά συντελε¬ 
στή δόμησης και άλλες διατάξεις» (Α' 69) και ειδικότερα τα 
άρθρα 2, 3 (Ενότητα Α, παρ. 2) 6, 7 (παρ. 1 και 2β) 8, 9 και 
21 παρ. 4. 

2. Τις διατάξεις της παρ. 1 <εδ. ιδ) του άρθρου 23 του Ν. 
1558/85 «Κυβέρνηση και κυβερνητικά όργανα» (Α' 137). 

3. Τις από 16.6.93 (αρ. πρωτ. 31520), 7.9.94 (αρ. πρωτ. 
16822), 26.6.95 (αρ. πρωτ. 34937), 26.10.95 (αρ. πρωτ. 
39948) αιτήσεις του Ιερού Ναού Αγίου Γ εωργίου Χαλαν¬ 
δρίου, νομίμως εκπροσωπούμενου. 

4. Την από Ιουνίου 1993 τεχνική μελέτη του αρχιτέ¬ 
κτονα μηχανικού Ελευθερίου Βασιλάτου. 

5. Την από 21.7.94 έκθεση ελέγχου τίτλων και την από 
20.10.95 συμπληρωματική έκθεση του δικηγόρου Αθη¬ 
νών Δημητρίου Κατσοπρίνη. 

6. Την με αριθμό 13570/26.7.94 πράξη συναίνεσης του 
Ιερού Ναού Αγίου Γεωργίου Χαλανδρίου, νομίμως εκπρο- 
σωπουμένου, ενώπιον του συμβολαιογράφου Χαλανδρίου 
Αλεξάνδρου Δημ. Καζάζη. 

7. Την με αριθμό 14519/16,6.95 πράξη εκχώρησης στο 
Δήμο Χαλανδρίου των απαιτήσεων αποζημίωσης κατά των 
παρόδιων και παραίτησης αποζημίωσης από τον Δήμο Χα¬ 
λανδρίου του Ιερού Ναού Αγίου Γεωργίου Χαλανδρίου, 
που συντάχθηκε ενώπιον του συμβολαιογράφου Χαλαν¬ 
δρίου Αλεξάνδρου Δημ. Καζάζη. 

8. Το με αρ. πρωτ. 8508/29.5.95 έγγραφο του Δήμου 
Χαλανδρίου. 

9. Το με αρ. πρωτ. 367/26.5.95 έγγραφο της Δ/νσης 
Πολεοδομίας Ανατολικής Αττικής. 

10. Την 399/46/15.7.93 πράξη του Κεντρικού Συμβου¬ 
λίου Χ.Ο.Π. με τη θετική γνωμοδότηση αυτού. 

11. Το με αρ. πρωτ. 16167/676/93 έγγραφο της Δ/ 
νσης Πολεοδομίας Ανατολικής Αττικής ότι η 50/92 πράξη 
αναλογισμού έχει τελεσιδικήσει, αποφασίζουμε: 

Αρθρο 1 

Α. Εγκρίνεται η μεταφορά συντελεστή δόμησης από το 
βαρυνόμενο ρυμοτομούμενο ακίνητο που βρίσκεται εντός 


του εγκεκριμένου σχεδίου του Δήμου Χαλανδρίου Ν. Αττι¬ 
κής, στις οδούς Αγίου Γεωργίου και Αισχύλου στο Ο.Τ. 
136, για το οποίο συντάχθηκε η με αριθμά 50/92 πράξη 
αναλογισμού που κυρώθηκε με την 4564/185/22.3.93 
απόφαση του Νομάρχη Ανατολικής Αττικής, όπως το βα¬ 
ρυνόμενο αυτό ακίνητο φαίνεται με τους αριθμούς 1,2,3, 
4,1 στο από 20.10.92 τοπογραφικό διάγραμμα που συνο¬ 
δεύει την με αριθμό 50/92 πράξη αναλογισμού, σε κλί¬ 
μακα 1:200, που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 39948/1995 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

Β. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι: 
θέση: Χαλάνδρι, Ο.Τ. 136. 

Εμβαδόν ρυμοτομούμενου οικοπέδου: 339,30 τ.μ. από 
τα οποία για 154,61 τ.μ. είναι υπόχρεος ο Δήμος Χαλαν¬ 
δρίου και για 184,69 υπόχρεοι για αποζημίωση είναι οι πα¬ 
ρόδιοι. 

Όροι δόμησης: 

Σ.Δ.: μέχρι 200 τ.μ. = 1,3 από 200 τ.μ. έως 400 τ.μ. = 

1 , 2 . 

Κάλυψη: 70% (πρώην συνεχές). 

Επιτρεπόμενη δόμηση: 427,16 τ.μ. 

Επιτρεπόμενη κάλυψη: 237,51 τ.μ. 

Επομένως η έγκριση μεταφοράς συντελεστή δόμησης 
αφορά σε επιφάνεια 237,51 τ.μ. από ισόγειο και 189,65 
τ.μ. από ορόφους. 

Αρθρο 2 

Εγκρίνεται η έκδοση ονομαστικού τίτλου δικαιώματος 
μεταφοράς συντελεστή δόμησης από το βαρυνόμενο ακί¬ 
νητο του άρθρου 1 υπέρ του Ιερού Ναού Αγίου Γεωργίου 
Χαλανδρίου Αττικής, αποδεικνύοντος πλήρη και αποκλει¬ 
στική κυριότητα επί του ως άνω ακινήτου και για δομήσιμη 
επιφάνεια 237,51 τ.μ. από ισόγεια και 189,65 τ.μ. από 
ορόφους. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Νοεμβρίου 1995 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΛΑΛΙΩΤΗΣ 

ΑΝΑΚΟΙΝΩΣΕΙΣ 

(4) 

Παρακατάθεση αποζημίωσης λόγω προσκύρωσης και ρυ¬ 
μοτομίας στην Αγ. Παρασκευή Αττικής. 

Με το υπ’ αριθ. 2033/93 γραμμάτιο συστάσεως Παρα¬ 
καταθήκης του Ταμείου Παρακαταθηκών και Δανείων, ο 
Ιωάννης Τσουκαλάς του Παναγιώτη, κάτοικος Παιανίας, 
κατέθεσε το ποσόν (2.673.000) Δυο εκατομμυρίων εξα- 
κοοίων εβδομήντα τριών χιλιάδων δραχμών ως αποζημί¬ 
ωση εκτόσεως 243 μ2, με τα στοιχεία 10-11 -12-13- 
10, που ρυμοτομήθηκε και προσκυρώθηκε με την υπ' 
αριθ. 50/1985 πράξη της Πολεοδομικής Υπηρεσίας του 
Διαμ/τος Ανατ. Αττικής και κυρώθηκε με την υπ' αριθ. 


12525/947/86 απόφαση της Διευθύντριας της ίδιας υπη¬ 
ρεσίας κατ' εφαρμογή του ρυμοτομικού σχεδίου του Δή¬ 
μου Αγίας Παρασκευής Αττικής παρά το Ο.Τ. 312 στην 
οδό Μεγαλόχαρης προκειμένου να αποδοθεί στον δι¬ 
καιούχο που θα αναγνωρισθεί με δικαστική απόφαση. 

Η ως άνω αποζημίωση καθορίσθηκε ως προσωρινή τιμή 
μονάδος με την υπ’ αριθ. 1000/1988 απόφαση του Μονο¬ 
μελούς Πρωτοδικείου Αθηνών. (Αρ. διπλ. Δ.Ο.Υ. Δικ. 
Εισπρ. Αθ. 8530024/28.11.95). 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Αυγούστου 1993 

Ο Πληρεξούσιος δικηγόρος 
ΓΙΑΝΝΗΣ Αθ. ΜΑΡΑΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




